google/wiki40b huggingface dataset:
טורי דה ויטו

ביוגרפיה

דה ויטו נולדה בלונג איילנד שבניו יורק. אביה ליברטי דה ויטו הוא מתופף במקצועו, והוא תופף שנים רבות בהופעות של בילי ג'ואל. השם "טורי" שניתן לה, היה לציון שם הנעורים של אמה. בגיל שש קיבלה שיעורי כינור. בילדותה בילתה זמן רב בסיבובי הופעות עם משפחתה.
דה ויטו החלה את הקריירה שלה בפרסומות. היא חתמה על חוזה עם סוכנות הדוגמנות "Ford and Avenue One", אולם ב-2002 החליטה להפוך לשחקנית. ב-2004 הופיעה בקומדיית הנוער "דרייק וג'וש".
ב-2005 הופיעה בסרטה הראשון, "Starcrossed", בתפקיד משני. שנה לאחר מכן הופיעה בסרט האימה "אני תמיד אדע מה עשית בקיץ האחרון". בין השנים 2005 ל-2006 הופיעה דה ויטו בתוכנית הטלוויזיה "אנשים יפים". ב-2007 הופיעה בקומדיה "Heber Holiday".
ב-2008 הופיעה בסרט האימה "סרט הורג". ביו היתר הופיעה דה ויטו בתוכניות טלוויזיה כגון: CSI: מיאמי, מגרש ביתי, דוסון קריק, ו"ג'ק ובובי".
ב-2010–2012 הופיעה בסדרה "שקרניות קטנות" וב-2011–2012 הופיעה בעונה השלישית של הסדרה המצליחה "יומני הערפד" יחד עם בעלה פול וסלי.
בשנת 2013 הצטרפה דה ויטו לקאסט הסדרה 'נשות קבע'. ב-2014, התארחה בסדרות "CSI" ו"מטרידן".
דה ויטו הייתה נשואה לשחקן פול וסלי, לאחר שהכירו על סט הסרט "סרט הורג". הם התגרשו ביולי 2013. שנה לאחר מכן הייתה לבת זוגו של השחקן ריק גלאסמן.
שהאזאם (סרט)

תקציר העלילה

שנתיים לאחר פלישתו של סטפנוולף, בילי באטסון, נער יתום ומוטרד בן 14 חי בפילדלפיה, עומד לעבור לגור בבית אומנה חדש של משפחה עם 5 ילדים. יום אחד, בריונים בבית ספרו של בילי נטפלים לאחד מילדי משפחת האומנה שלו. בילי נאבק בהם, ומתחיל מרדף. בסופו של דבר בילי בורח אל הרכבת תחתית ומגלה שהוא הגיע למימד אחר שם ישות עתיקה נותנת לו את היכולת להפוך לגיבור-על דמוי אל כאשר הוא אומר את המילה "שהאזאם!".

פיתוח

"New Line Cinema", אחד מאולפני הקולנוע של "האחים וורנר", החלו בפיתוח סרט לייב אקשן אודות דמותו של גיבור-העל שהאזאם כבר בתחילת העשור הראשון של המאה ה-21, עם טיוטות תסריט רבות שנכתבו על ידי ויליאם גולדמן, אלק סוקולוב, ג'ואל כהן, בריאן גולובוב וג'ון אוגוסט. פיטר סגל נשכר לשמש כבמאי, ודווין ג'ונסון יועד לגילום דמותו של נבל-העל אדם השחור. הגרסה של אוגוסט לתסריט היא זו שנתקבלה על ידי האולפן ונכנסה לפרה פרודקשן ב-2008, והיא הייתה קומדיית פעולה שהתמקדה בסיפור המקור של הדמות, שנודעה אז כ"קפטן מארוול", ושל האלטר-אגו הצעיר שלה, בילי בטסון.
לאחר ההצלחה של "האביר האפל" אודות דמותו של באטמן, וכישלונו המסחרי של "ספיד רייסר", האולפן לחץ על אוגוסט לשכתב את התסריט ולתת לו טון אפל, קודר ובוגר יותר, והוא החליט לפרוש מהפרויקט. באוגוסט 2009, ג'ואל בירץ' וג'ף ג'ונס נשכרו לכתוב את התסריט, לגמרי מחדש. כשנה אחר כך, באוגוסט 2010, האולפן החל לשקול את ביטול הפקתו של הסרט, לטובת סדרת טלוויזיה במקום. בדצמבר 2013, סגל הצהיר בראיון כי הוא לא רואה דרך בה הפקת הסרט תצא לפועל, שכן הדמיון בין דמויותיהם של קפטן מארוול וסופרמן הפך למכשול בעקבות ההצלחה של "איש הפלדה". באפריל 2014, הוול סטריט ג'ורנל חשף כי DC מתכננת להפיק את הסרט אודות שאזאם, כחלק מהיקום הקולנועי של DC.
באוגוסט 2014 דוויין ג'ונסון אישר את מעורבותו בפרויקט, כאשר בספטמבר אותה שנה הוא לוהק רשמית לתפקיד בלאק אדם. בעוד נראה כי New Line Cinema עדיין מהווים חלק מהפקת הסרט, למפיק בפועל מונה לטובי אמריץ' עם דארן למקה כתסריטאי. לדברי אמריץ', הטון של הסרט ועלילתו תהיה נפרדת ולא קשורה לזו של באטמן נגד סופרמן: שחר הצדק ויציג גרסת אנטי גיבור של בלאק אדם. באוקטובר 2014, האחים וורנר הכריזו כי הסרט ייצא לאקרנים בשנת 2019. אל צוות התסריטאים צורף גם הנרי גיידן. ביולי 2017, מונה דייוויד פ. סנדברג מונה לבמאי הסרט, כשההפקה תוכננה לצאת לדרך לקראת תחילת שנת 2018.

ליהוק

באוקטובר אותה שנה לוהק זאקרי לוי לתפקיד הראשי. בנובמבר, אשר אנג'ל לוהק לתפקיד בילי בטסון, האלטר אגו הצעיר של שהאזאם. באותו החודש לוהקה גרייס פולטון לתפקיד לא ידוע בעוד מארק סטרונג לגילום דמות הנבל הראשי דוקטור סיבאנה. בדצמבר 2017, ג'ון דילן גרייזר לוהק פרדי פרימן, חברו הטוב של בילי בטסון. בדצמבר 2017, איאן צ'ן וג'ובאן ארמנד לוהקו לתפקידים יוג'ין צ'וי ופדרו פנייה, בהתאמה, שני ילדים מאותה קבוצת בית כמו בילי. ב-21 בדצמבר 2017 פיית' הרמן לוהק לתפקיד דרלה דאדלי.

צילומים

צילומי הסרט החלו בטורונטו, קנדה ב-29 בינואר 2018 תחת השם "פרנקלין". מרבית הצילומים נערכו באולפני פיינווד טורונטו ונמשכו עד מאי 2018. הצילומים הושלמו ב-13 במאי 2018.

שיווק

הקדימון הראשון פורסם ביולי 2018, לקראת כנס קומיקון שהתקיים בסן דייגו, קליפורניה.
משה גת (קצין)

קורות חייו

גת נולד וגדל בפולין. הוריו נהרגו כפרטיזנים בלחימה כנגד הוורמאכט. לאחר שעלה לישראל הצטרף לאצ"ל. 
במלחמת העצמאות לחם בשורות חטיבת גבעתי. לאחר המלחמה עבר לחטיבת גולני. בשורות החטיבה לחם  במבצע קדש ובשנים 1957-1958 פיקד על סיירת גולני. לאחר מכן לקח חלק בפעולת נוקייב כמפקד כוח חסימה. בשנים 1965-1967 פיקד על גדוד 13 של גולני. בטרם מלחמת ששת הימים מונה לסגן מפקד החטיבה ובמהלכה לחם בקרב תל פאחר. במלחמת ההתשה פיקד על חטיבה 275. 
לאחר פרישתו מצה"ל שימש סמנכ"ל מינהל מקרקעי ישראל.
השוטר הטוב

רקע

בשנת 2010 כתבו היוצרים סדרה משטרה בהשראת הסדרה האמריקאית רינו 911. בסדרה זו גילם יובל סמו את אחד השוטרים בתחנה לצד אלי פיניש שגילם את מפקד התחנה, נתי קלוגר שגילמה את תפקיד היומנאית, רותם זיסמן-כהן בתפקיד שוטרת צעירה, ויגאל עדיקא ודביר בנדק כשוטרי סיור. לסדרה נכתבו 12 פרקים, אך רק פרק הפיילוט צולם.

תקציר העלילה

דני קונפינו (יובל סמו), שוטר בגיל העמידה בתקופה שכל המשטרה כמעט ולא מרוויחה, מגלה שארוסתו דלית (ורד פלדמן) בוגדת בו. דני נאלץ לשוב לגור עם הוריו יזהר ויונה (משה איבגי ולאורה ריבלין) ונאלץ להתמודד עם החיים החדשים. בעונה השנייה דני נאלץ להתמודד עם שתי דילמות - פרטים חדשים מעברו של אביו מתגלים דרך חברו הטוב של אביו, אייזיק (אורי גבריאל) בעת שהותו של אביו באמריקה, ולבחור עם מי הוא רוצה להמשיך את הקשר - דלית (ורד פלדמן) או קורין (אורטל בן שושן), בעוד שדלית רוצה לעשות איתו ילד. בסוף העונה השנייה נשארו מספר קווים פתוחים: 'אודי אריכא' הנוכל ויונה בורחים לנגב, קורין נכנסת להיריון מדני, רבי אומר דברים משפילים על המשטרה ועובר למערך הכיבוי, דני מובל לאשפוז לאחר פליטת כדור של רזי וסיכוייו קלושים, וכשכולם עוזבים והרופא בישר לכולם שדני קרוב למות, הוא מתעורר וקורא בשמה של קורין.
פוינטיליזם

פוינטיליזם הוא סגנון פוסט אימפרסיוניסטי שהתפתח בצרפת בין השנים 1884–1900.
בסגנון זה נעשה שימוש בחלק מרעיונות האימפרסיוניזם. מבחינה טכנית מדובר בציור בנקודות של צבעי יסוד בשילוב צבעים משלימים, טכניקה המבוססת על תורת שבירת האור של ניוטון ותורת הצבעים משלימים של שברויי (Michel Eugène Chevreul). בהשפעת תורות אלו ניסו אומני הפוינטליזם ליצור "תערובת אופטית" על ידי ציור נקודות מדויקות של צבעי יסוד היוצרים בעין המתבונן צבע חדש.
מבחינת התכנים של היצירות, מתארים האמנים הפוינטליסטים, בדומה לאימפרסיוניסטים, את חיי המעמד הבורגני בפריז של סוף המאה התשע-עשרה. עם זאת, התנגדו האמנים הפוינטליסטים לרעיון המרכזי של האימפרסיוניזם: ציור מהיר בטבע. במקום זאת עבדו לאט, מחושב, ומדויק ויצרו את הגרסה הסופית בסטודיו לאחר סקיצות שעשו בטבע. כתוצאה מההבדל בתהליך העבודה, הציורים האימפרסיוניסטים מתאפיינים בתנועה ורטט לעומת הציורים הפוינטליסטים הנראים קפואים, מדויקים ומנוכרים יותר.
הטכניקה הפוינטליסטית פותחה על ידי אומן צרפתי ז'ורז סרה (Georges Seurat‏, 2 בדצמבר 1859 - 29 במרץ 1891) שניסה לשפר את הטכניקה האימפרסיוניסטית ולהפוך אותה למדעית. לדוגמה, Sunday on La Granda Jatte צויר כסקיצה בטבע ללא דמויות אדם. הציור הסופי לעומת זאת עוסק בבילוי של המעמד הבורגני ביום ראשון אחר הצהריים, נושא אימפרסיוניסטי מקובל. הסקיצה מצוירת בנקודות יותר גדולות מאשר הציור הסופי בגלל תהליך העבודה המהיר יותר. בציור הסופי ניתן לראות כי הצייר הוסיף דמויות רבות המבלות את אחר הצהריים במקום בילוי מרכזי.
במקביל להתפתחות הסגנון הפוינטליסטי בצרפת התפתח סגנון ציור דומה בשם דוויזיוניזם (divisionism) באיטליה. משמעות השם היא חילוק (division), שם המתייחס לחלוקת הצבעים על הבד היוצרת צבע שלישי בעין המתבונן. שני הזרמים לא ידעו זה על זה בעת התפתחותם ושיטת הציור של שניהם כמעט זהה לחלוטין.
רשם המשכונות

רשם המשכונות הוא בעל תפקיד ברשות התאגידים שבמשרד המשפטים בישראל, המפעיל מאגר מידע על משכונות שנרשמו על פי דין.

מישכון

מישכון הוא שעבוד נכס כערובה לחיוב. על פי חוק המשכון, תשכ"ז-1967, ברוב המקרים יפה כוחו של משכון רק עם רישומו בהתאם לתקנות. ההצדקה לכך היא ליצור מצב בו ניתן יהיה לצד שלישי הרוכש את הנכס לוודא אם קיים עליו משכון אם לאו. כך, למשל, אם אדם רכש מכונית לאחר קבלת הלוואה מהבנק, ולשם הבטחת ההלוואה רשם הבנק משכון על המכונית עד להחזרת ההלוואה, נכנס המשכון לתוקף עם רישומו אצל רשם המשכונות. אם צד ג' רכש מאותו אדם את המכונית מבלי לבדוק אצל רשם המשכונות, לא יוכל לבוא בטענות כאשר ירצה הבנק לממש את המשכון. ולהפך - אם בדק צד ג' את הרישום ולא נמצא שם משכון, אין כוחו של המשכון יפה כלפיו ברוב המקרים.

היסטוריה

על אף שחוק המשכון, תשכ"ז-1967 נחקק עוד בשנת 1967, הוסדר מעמד רשם המשכונות באופן בו הוא מקובל כיום רק עם התקנת תקנות המשכון (סדרי רישום ועיון), התשנ"ד-1994, אשר הסדיר מערכת ארצית של רישום משכון, בחמש לשכות בירושלים, תל אביב, חיפה, נצרת ובאר שבע. רשם המשכונות כמאגר מידע ממוחשב וארצי הוקם ב-1 באפריל 1994. בשנת 2006, רשם המשכונות יחד עם רשמים נוספים במשרד המשפטים, אוגדו תחת רשות התאגידים. החל משנת 2007 עומד לרשות הציבור מאגר מידע ממוחשב שמפעיל רשם המשכונות.

סמכויות

פרק זה לוקה בחסר. אנא תרמו לוויקיפדיה והשלימו אותו.
המרכז המסחרי החדש בחיפה

המרכז המסחרי החדש הוא מרכז מסחרי שהוקם בעיר התחתית בחיפה בשנות ה-30 של המאה ה-20. בנייתו הושלמה בשנת 1936. המרכז שוכן כיום ברחוב הבנקים. בעת הקמת המרכז היה קיים כבר מרכז מסחרי בעיר התחתית. בעקבות כך נקרא מרכז זה "המרכז המסחרי החדש", והמרכז הראשון נקרא המרכז המסחרי הישן.

היסטוריה

בעקבות בניית נמל חיפה החלה בשנת 1931 יוזמה של יזמים יהודים שבתי לוי ושמואל פבזנר להקמת מרכז מסחרי חדש קרוב יותר לכניסה לשער הנמל. הם איתרו שטח אדמה בגודל של 20,000 מ"ר שנמצא היום בין דרך יפו מצפון, רחוב אלנבי מדרום, רחוב עין דור ממזרח ורחוב הבנקים ממערב. בשטח זה שהיה בבעלות של סלים חורי שכן בעבר "גן אינשירח" (גן התענוגות). השטח היה משועבד למשפחת אמין שרה מדמשק. בעקבות אי פירעון החוב של הבעלים השטח הועמד למכירה פומבית.
לצורך תכנון המבנה הוכרז על תחרות שזכה בו משרד מקס לב-דנון. תוכניתם שהייתה מאד חדישה עוררה את חששותיהם של היזמים, הם פנו לייעוץ נוסף לאדריכל האנגלי קליפורד הולידיי. התוכנית הסופית הייתה שילוב רעיונותיהם של שני המשרדים ומשרד אורל (פייבלזון) וזוהר.
המרכז נחשב בזמנו כמרכז המודרני ביותר בארץ והוא כלל מבנים בגובה של 7-5 קומות, מעליות, מערכות ביוב וחשמל משוכללות. המבנה בפינת רחובות הבנקים-יפו נבנה על ידי המשרד הקבלני של פועלי חיפה כבית מלון מפואר (מלון סבוי). הפקידות הבריטית הגבוהה והקצונה הבריטית ראו כי מלון סבוי מהודר יותר מאשר מלון אירופה הסמוך של משפחת פרמינגר-קורנשטיין ולכן עברו אליו. בתוך המתחם עברו מספר רחובות. מרחוב הבנקים עוצב מעין שער שאפשר כניסת כלי רכב למתחם. לרחובות המתחם ניתנו שמות של מונחים מסחריים: רחוב חשבון, פיקדון ורחוב הנאמנים. אחד הרחובות נקרא (אמין) שרה, וזאת כדי להודות לבעל השטח שחיכה בסבלנות לפירעון החוב של היזמים.
בתקופת מאורעות 1939-1936 שימש המרכז כמתחם הגנה לאוכלוסייה היהודית. במלחמת העצמאות נעשו מאמצים שהמרכז לא יינטש. האזור היה נתון להתקפות ולניסיונות של החדרת מכוניות תופת למרכז. כמפקדו הצבאי של המתחם התמנה גרשון ריטוב שקבע את מפקדתו במלון סבוי במתחם שהתרוקן בעקבות האירועים מאורחיו. ב-22 באפריל 1948 יצאה מהמרכז יחידה של הפלי"ם בפיקודו של יוחאי בן-נון לקרבות בעיר התחתית ולכיבוש רחובות סטנטון-הבורג' (היום רחובות שיבת ציון ומעלה השחרור). הם כבשו את המטה האזורי של הכוחות הערבים ששכן בפינת הרחובות האלה.
ריצ'רד הולברוק

קריירה

הולברוק נולד בניו יורק בן לאם יהודיה שנמלטה עם משפחתה מגרמניה לאחר עליית הנאצים לשלטון, ואב יהודי פולני שנמלט לארצות הברית בפרוץ מלחמת העולם השנייה.
הוא סיים תואר ראשון מאוניברסיטת בראון ב-1962, והשלים תואר מתקדם באוניברסיטת פרינסטון ב-1970.
בין השנים 1994-1993 כיהן כשגריר ארצות הברית בגרמניה. אף על פי שזמן רב קודם לכן היה ידוע בחוגים דיפלומטיים ועיתונאיים, הוא זכה לתהילה וחשיפה ציבורית כשתיווך בעסקת השלום בין הצדדים בסכסוך בבוסניה והרצגובינה, עסקה שהובילה לידי חתימת הסכם דייטון ב-1995. הולברוק היה גם בין המועמדים להחליף את מזכיר המדינה לשעבר, וורן כריסטופר, אך הנשיא ביל קלינטון מינה לבסוף את מדלן אולברייט ב-1997. בשנים 2001-1999 כיהן הולברוק כשגריר ארצות הברית באו"ם, ושם הביא לישראל את חברותה בקבוצת מערב אירופה ואחרות (WEOG).
בשנת 2004 היה יועץ לענייני חוץ לקמפיין הבחירות של ג'ון קרי, וב-2008, בקמפיין הנשיאותי של הילרי קלינטון, והוזכר כמועמד של שני מתמודדי המפלגה הדמוקרטית לנשיאות, ברק אובמה וקלינטון, לשמש כמזכיר המדינה, תפקיד שקיבלה לבסוף הילרי קלינטון. 
על ישראל אמר, בקבלו תואר דוקטור של כבוד מאוניברסיטת בן-גוריון, שעל אף בידודה בארגונים כמו האו"ם, עליה להמשיך לייחס חשיבות לפעילותה בארגונים אלו, כיוון ש"ככל שגדולים הצדק והנחישות, גדל מספר ההצלחות בזירה הבינלאומית".
השתתף בספטמבר 2008 בכנס שבו הוצג מסמך המכין את הקרקע להעמדתו לדין של נשיא איראן, מחמוד אחמדינז'אד, בגין הסתה לרצח עם. הוא ביקש אז לא לבטל את דברי אחמדינז'אד: "מילים נחשבות", אמר, "כשאומרים לי לא לשים לב למה שהוא אומר, המחשבות שלי חוזרות לסבתא שלי בהמבורג ב-1932" וכי "איראן עם נשק גרעיני מסוכנת באופן מיוחד בשל האיומים שהיא משמיעה על מדינה אחרת המבוססים על הסתה לרצח עם".
עם תחילת כהונתו של ברק אובמה כנשיא ארצות הברית, מונה הולברוק לשליח הממשל החדש לפקיסטן ולאפגניסטן.
The Formation World Tour

רקע

ב-6 בפברואר 2016, ביונסה שחררה סינגל חדש בשם "Formation" יחד עם וידאו קליפ, שהועלה גם לערוץ הרשמי של ביונסה ביוטיוב להורדה בחינם בשירות הזרמות המוזיקה "Tidalֻֻ". יום למחרת ב-7 בפברואר 2016, ביונסה ביצעה את "Formation" בפעם הראשונה בהופעת אורח שלה בהופעת מחצית הסופרבול ה-50. מיד לאחר ביצוע השיר, הוציאה ביונסה סרטון, בו הכריזה על יציאתה לסיבוב הופעות עולמי חדש. בסרטון נודע כי מכירות הכרטיסים המוקדמות תחלנה יומיים לאחר ההכרזה, ב-9 בפברואר 2016.
לאחר ההופעה בסופרבול וההכרזה על סיבוב ההופעות, אתר האינטרנט של ביונסה קרס זמנית עקב מספר רב של גולשים שנכנסו לאתר. לאחר פתיחת מכירת הכרטיסים, ובעקבות הביקוש הרב, נוספה הופעה שנייה בלונדון לאחר שנמכרו כ-90,000 כרטיסים תוך זמן של פחות מ-30 דקות, ואף נוספה הופעה נוספת בשיקגו,כאמור עקב ביקוש רב. 
מגזין המוזיקה האמריקאי "בילבורד" האריך כי סיבוב ההופעות עתיד להגיע להכנסה של בין 200 ל-250 מיליון דולר, וזאת רק על ה-40 הופעות הראשונות בלבד. כמו כן, ב-17 בפברואר הגיעה הודעה לעיתונות בה הודיעו כי כמעט מיליון כרטיסים נמכרו לסיבוב ההופעות תוך 48 שעות, וכי הכנסות סיבוב ההופעות כבר עולה על 100 מיליון דולר. חברת ההפקה של סיבוב ההופעות, לייב ניישן הכתירה את ביונסה ל"מלכת סיבובי ההופעות", שנייה בנשים רק למדונה.

תקציר ההופעות

בתחילת ההופעה מסתובב מסך הLED הגדול ועליו מוצג סרטון ויזואלי של ביונסה, לאחר מכן ביונסה עולה לבמה עם הרקדניות ומופיעה עם "Formation", לאחר מכן היא ממשיכה עם השירים "Sory", "Bow Down" ו"Run The World". לאחר מכן היא לבושה בבגד לבד ומופיעה עם "Mine", "Baby Boy" ו"Hold Up" כאשר בשלב מסוים "Hold Up" מתחלף ל"Countdown" וביונסה מבצעת ריקוד. לאחר מכן ביונסה מופיעה עם "All Night" ומדברת אל הקהל. 
בזמן שביונסה מתארגנת לחלק הבא של המופע, הגיטריסטית שלה מבצעת את "Don't Hurt Yourself" בשילוב השיר "New Slaves" של קנייה ווסט. לאחר מכן ביונסה עולה ומבצעת את "Dont Hurt Yourself" כאשר היא מוארת באורות אדומים ויש ניצוצות של אש מאחוריה, לאחר מכן ביונסה עוברת לשיר "Ring The Alram" שם היא מבצעת ריקוד בשילוב השיר "Independet Women 1" ולאחר מכן ביונסה ממשיכה להופיע עם שירים נוספים כמו "Drunk In Love", "Diva" ו"Partition" שבו ביונסה מופיעה בחלק שנמצא בתוך מסך הLED ביחד עם מראות ואפקטים של אורות. לאחר מכן ביונסה מחליפה שוב בגדים ומבצעת את "Daddy Lessons" ואת "1+1" ומבצעת באקפלה ביחד עם הקהל את "Love On Top", בחלק מההופעות ביונסה הופיעה בחלק זה גם עם השיר "The Beautiful Ones" של פרינס, אחרי חלק זה מסך הLED הופך לסגול ומושמע לקהל השיר "Purple Rain" של פרינס כמחווה למותו באותה שנה. 
אחרי זה על הבמה נמצאות שש קופסאות עץ ובתוכן נמצאות הרקדניות וביונסה שמבצעת את גרסת הרמיקס של "Crazy In Love" בסוף הביצוע האצטדיון מחשיך וביונסה פורצת בביצוע המקורי לשיר במסלול ההליכון שמחובר לבמה, שם ממשיכה להופיע עם "Bootylicious", "Naughty Girl" ו"Party", בסוף הביצוע של "Party" נראה על מסך הLED הפנים של ביונסה ומשתחררים זיקוקים מתוך העיניים שלה ותוך כדי גם מפוזר קונפטי על הקהל.
בחלק האחרון של המופע ביונסה עולה לשיר את "Freedom" על במת המים שמחובר למסלול ההליכון, שם משפריצה על הקהל את המים תוך כדי הריקוד. את המופע ביונסה סוגרת עם הלהיט "Halo"/
אריק עזוז

ביוגרפיה

עזוז נולד בנהלל. לדבריו נמשך לטיסה כבר מגיל צעיר, אך בשל האווירה החברתית בה גדל התנדב לחטיבת הצנחנים כאשר התגייס לצה"ל בשנת 1955. הוא שירת בחטיבה כלוחם וכמפקד בגדוד 890. במהלך שירותו לחם במבצע קדש, במהלכו צנח עם הגדוד במעבר המיתלה ולמחרת השתתף בלחימה בקרב המיתלה.
לאחר ששירת כמפקד פלוגת צנחנים והשתחרר משירות סדיר, חזר ב-1959 לצבא כדי להתנדב לקורס טיס מס' 34, אותו סיים ביולי 1961 במגמת קרב. את קורס האימון המתקדם עשה על מטוסי אורגן, ולאחריו שובץ כטייס סמב"ד בטייסת 105 ("העקרב"), בה התקדם לתפקיד סמ"ט ב'. זמן קצר לפני מלחמת ששת הימים היה אמור עזוז לנסוע לארצות הברית כדי לעבור קורס הסבה למטוסי A-4 סקייהוק, אך חזר עם עליית הכוננות בוטלה נסיעתו.
 עזוז לחם במלחמת ששת הימים כטייס סופר מיסטר בטייסת 105 והשתתף במבצע מוקד. גיחתו הראשונה הייתה כמוביל רביעיית מטוסי סופר מיסטר לתקיפת שדה התעופה אבו סואר, ובהמשך היום הוביל גיחה נוספת לתקיפת אותו שדה וגיחה נוספת לתקיפת שדה התעופה במפרק בצפון ירדן ולהתמודדות עם מטוסי ההוקר האנטר שהיו מוצבים בו.
לאחר המלחמה מונה לראש מדור תקיפה במטה חיל האוויר. בניגוד לאנשי מטה אחרים השתתף עזוז גם בתקיפות מבצעיות במהלך מלחמת ההתשה, תחילה כטייס סופר מיסטר בטייסת 105 ולאחר מכן כטייס מיראז' 3 בטייסת 101 ("הקרב הראשונה"). בהמשך עבר הסבה לטייס מקדונל דאגלס F-4 פנטום. בסך הכל ביצע עזוז למעלה מ-60 גיחות במלחמה זו. בשנת 1971 מונה למפקד טייסת 105, שהפעילה באותן שנים מטוסי סער, שהיו מטוסי סופר מיסטר משודרגים עם מנועי פראט אנד ויטני J-52 P-8.
ב-1973 מונה עזוז למפקד טייסת תעופה בבסיס רמת דוד, ובתפקיד זה שימש במהלך מלחמת יום הכיפורים. תפקידו האחרון בחיל היה ראש מחלקת קצינים בלהק כוח האדם במטה חיל האוויר. הוא השתחרר מצה"ל בשנת 1983. את שירות המילואים, לאחר שחרורו, עשה כמדריך בבית הספר לטיסה החל מ-1987. עזוז המשיך בהדרכת טייסים עד שפרש שנת 2002, בהגיעו לגיל 65. במקביל מונה עזוז למפקד בשעת חירום על מנחת מחניים.
בשנת 2012 העניק מפקד חיל האוויר לעזוז וחבריו מקורסי הטיס את "כנפי זהב", לרגל ציון 50 שנה לסיום קורס הטיס.

משפחה

עזוז התגורר בנהלל כל חייו. היה נשוי לרחלי, ולהם שלוש בנות: לי, מור ועדי. עזוז הלך לעולמו ב-19 ביוני 2018, בגיל 80.
הסרט "הטיסה האחרונה" שהוקרן במאי 2005, תיעד את פרישתו של עזוז מטיסה.
סביבת בדיקות וירטואלית

סביבת בדיקות וירטואלית (ובראשי תיבות: סב"ו) - היא פלטפורמה, תוכנה או מערכת המאפשרת ליצור ולנהל בדיקות תוכנה על גבי מכונות וירטואליות.
תוכנות של סב"ו מאפשרות ליצור מגוון רחב של מכונות וירטואליות עם מערכות הפעלה, קונפיגורציות, זיכרון, מעבדים, תוכנות ואפליקציות שונות.
סב"ו שואפת לדמות את הסביבה אמיתית, בצורה הקרובה ביותר לסביבה המצויה בבית הלקוח.

רקע

מכונה וירטואלית (או Virtual machine), היא מכונה (מחשב או שרת) שבאמצעות תוכנה מוציאה לפועל תכניות ומפעילה אותן בסביבת עבודה כאילו פעלו במכונה פיזית רגילה. המחשב האמיתי נקרא "מארח", ואילו המחשב המדומה ששתול בתוכו נקרא "אורח"- והם משתמשים באותה החומרה (של המחשב המארח). 
סב"ו מספקות פלטפורמה התומכת בביצוע בדיקות של מערכות הפעלה שונות באמצעות מכונות וירטואליות. סב"ו בדרך-כלל מתפקדת כסביבה מבודדת הפועלת במרחב פרטי משלה ועצמאי.
היא יכולה להכיל הרבה שרתים שמתפקדים כמכונות וירטואליות, שרת וירטואלי מרכזי, ושטח אחסון שמומש ורץ במכונות הווירטואליות עצמן.

דוגמה: תשתית ענן המידע של אמזון

הענן הפרטי הווירטואלי של אמזון (Amazon VPC) הוא ממשק מאובטח בין תשתית ה-IT הקיימת לשירותי הרשת (web services) בענן של אמזון (Amazon Web Services). מדובר בפתרון זול ופשוט ללא עלויות רכישה של רישיונות תוכנה וללא צורך בהתקנת התשתית עבור חברות שאינן משתמשות כיום בסב"ו, ופתרון דינמי וחסכוני עבור פרויקטים מסוימים עבור חברות שמשתמשות בסב"ו.
פוקס טרייר

היסטוריה

מוצאו של הפוקס טרייר הוא בבריטניה, במאה ה-17. קיימת הסברה כי נעשה שימוש בהכלאות של האונדים קטנים כגון תחש, ביגל ופוקס האונד ביחד עם טריירים מסומרי שיער כדי ליצור את הפוקס טרייר מסומר השיער. כ-20 שנה לאחר הופעת הפוקס טרייר מסומר השיער הופיע הפוקס טרייר חלק השיער. הגזע הוכר על ידי ה-UCI ב-1876.

תוחלת חיים ובעיות בריאות

פוקס טריירים חיים כ-15 שנים בממוצע. בעיות בריאות נפוצות בגזע זה הן, חירשות (בעיקר בכלבים לבנים לחלוטין או כמעט לחלוטין), קטרקט, ונטייה לפריקה של הכתף.
הנקוק (סרט)

תקציר העלילה

ויל סמית' מגלם את הנקוק, גיבור-על עם בעיית אלכוהוליזם קשה. תושבי העיר לוס אנג'לס לא מחבבים את הנקוק, משום שבזמן ניסיונות ההצלה שלו, הוא הורס את העיר, בגלל הכוחות בהם הוא לא שולט היטב. ריי אמברי, הוא איש יחסי ציבור, המנסה לשנות את העולם לטובה. ריי נתקע עם מכוניתו על פסי רכבת והנקוק מציל אותו. ריי מרגיש אסיר תודה להנקוק ורוצה לעזור לו בבניית תדמית טובה יותר. ריי מציע להנקוק להיכנס לכלא כדי שיגרום לאנשי העיר לרצות בו חזרה. לאחר שכנועים רבים, הנקוק נכנס לכלא, והוא וריי עובדים על פעולותיו של הנקוק במטרה לשפר את האופן שבו הוא נתפס בציבור. לאחר זמן קצר ראש העיר מבקש את עזרתו של הנקוק בטיפול בחבורת פשע מסוכנת. הנקוק פועל בצורה שריי והוא עבדו עליה וזוכה להכרה ותשואות. לאחר השחרור הוא מבלה זמן בביתו של ריי ומגלה שלאשתו של ריי מארי יש כוחות על. היא מגלה להנקוק שהיא הייתה אשתו והם נולדו לפני 3,000 שנה. כאשר הם ביחד כוחותיהם נחלשים והם יכולים למות. בינתיים רד פארקר שהיה מנהיג חבורת הפשע שהנקוק עצר גייס סביבו עוד פושעים ששונאים את הנקוק. הם מאיימים על העיר והאנשים קוראים לו. הנקוק יוצא להיאבק בחבורת הפושעים וברד פארקר ולהציל את העיר אך נכשל בגלל הקרבה למארי. כדי להציל את שניהם הוא מתרחק ממנה ומביס את רד וחבורתו.
הנקוק מתמודד עם הבעיה ולבסוף מחליט להשאיר את ריי, אשתו וילדם לחיות בנחת, והולך לגור במקום מרוחק לבדו, אך הוא והמשפחה שומרים על קשר טוב.

הכנסות וביקורות

הסרט קיבל ביקורות די טובות], והיה לשובר קופות כאשר הכניס 624 מיליון דולר ברחבי העולם.

מוזיקה

את המוזיקה לסרט הלחין וכתב ג'ון פאוול, בנוסף אלבום מוזיקלי אחר כלל בתוכו שירים של מוזיקה שחורה וראפ .
סוליתיים

מאפיינים

הסוליתיים הם דגים שטוחים החיים במים מלוחים או מליחים במזרח האוקיינוס האטלנטי (כולל בים התיכון), האוקיינוס ההודי ומערב ומרכז האוקיינוס השקט. ישנם גם כמה מינים החיים במים מתוקים באפריקה, דרום אסיה, גינאה החדשה ואוסטרליה.
לדגים אלה שתי עיניים באותו צד של הגוף, הם שוכבים על גבם ומתחפרים בבוץ והם בעלי צבעי הסוואה מתוחכמים. הם ניזונים מיצורי ים קטנים כמו סרטנים וחסרי חוליות אחרים. 
מינים רבים מביניהם, כמו המין Solea solea הם דגי מאכל חשובים.
מייק בראון

קריירה

לאחר סיום לימודיו בבית הספר וירצבורג שבגרמניה, התקבל בראון לנבחרת הכדורסל של מכללת קהילת מסה, בה למד ושיחק במשך שנתיים. לאחר מכן נרשם לאוניברסיטת סן דייגו, במדיה שיחק שנתיים שלאחריהם קיבל תואר בעסקים. בשנת 1992 מונה לחמש עונות לסקאוט קבוצת דנוור נאגטס מליגת ה-NBA,‏ במה שהייתה למשרתו הראשונה בליגה.
בשנת 2000, מונה בראון לתפקיד עוזר המאמן של גרג פופוביץ' בקבוצת סן אנטוניו ספרס ובמהלך כל שנותיו בה, לא ירדה הקבוצה מ-58 ניצחונות בעונה. הוא תיפקד גם כמאמן הראשי של הספרס בליגת הקיץ של ה-NBA. לאחר זכייתה של סן אנטוניו באליפות בשנת 2003, מונה לעוזרו של ריק קרלייל בקבוצת אינדיאנה פייסרס ובעונתו היחידה בקבוצה, העפיל עימה לגמר המזרח. את הקריירה כעוזר מאמן סיים בראון כשלזכותו 341 ניצחונות לעומת 201 הפסדים בתפקיד.
ב-2 ביוני 2005 מונה בראון לתפקיד המאמן הראשי של קבוצת קליבלנד קאבלירס כמחליפו של ברנדן מלון, והפך למאמן השני הצעיר בהיסטורית הליגה, מבוגר רק מלורנס פרנק שאימן את ניו ג'רזי נטס.
ב-2 ביוני 2007 ניצחו הקאבלירס בהובלתו של בראון את דטרויט פיסטונס בגמר המזרח והעפילו לראשונה בהיסטוריה גמר ה-NBA, אך הפסידו בסדרת הגמר לקבוצתו הקודמת של בראון, סן אנטוניו ספרס. ב-1 בפברואר 2008, זכה בתואר מאמן החודש באזור המזרחי של ינואר 2008.‏
בינואר 2009, נבחר בראון לאמן את נבחרת המזרח לקראת משחק האולסטאר.‏ בכך הפך למאמן השני בהיסטוריה של קליבלנד שנבחר לתפקיד, אחרי לני וילקינס ב-1989.
ב-20 באפריל 2009, זכה בראון בתואר מאמן השנה ב-NBA, לאחר שהוביל את קליבלנד למאזן הטוב בליגה עם 66 ניצחונות לעומת 16 הפסדים בלבד. עם זאת לא הצליח להוביל את קליבלנד לגמר ה-NBA, לאחר שהפסיד בסדרת גמר המזרח לאורלנדו מג'יק.
בעונת 2009/2010 שוב הוביל את קליבלנד למאזן הטוב בליגה (21-61). עם זאת, קליבלנד נכשלה שוב בניסיונה להעפיל לגמר הפלייאוף לאחר שהודחה כבר בשלב חצי גמר המזרח על ידי בוסטון סלטיקס. בעקבות הכישלון שוחרר בראון מהקבוצה, על אף שהיה לו חוזה לעונה נוספת. 
במאי 2011 מונה למאמן לוס אנג'לס לייקרס. לקראת עונת 2012/2013 הובאו כוכבים כסטיב נאש ודווייט האוורד לקבוצה, אולם במשחקי קדם העונה הפסידה הלייקרס שמונה משחקים רצופים, ובנובמבר 2012, בעקבות פתיחת עונה של ארבעה הפסדים מול ניצחון בודד, פוטר בראון מהקבוצה.
סרג'יו דן

ביוגרפיה

סרג'יו דן נולד בפיאטרה ניאמץ, רומניה בשם איסידור סרג'יו רוטמן, למד כלכלה וסיים את בית הספר העליון למסחר. הוא התחיל את הקריירה הספרותית עם פואמות שפורסמו בעיתון Flacăra (הלהבה), בשנת 1926.
היה עורך פוליטי בכתב העת Dreapta (הימין) והשתתף בעיתון Timpul (העת). תרגם מצרפתית לרומנית יצירות של גוסטב פלובר, "מאדאם בובארי" ו"סאלאמבו". תרגם גם יצירות של לואי אראגון, אנטול פראנס, וולטייר ועוד.
בתקופה הקומוניסטית ישב בבית הכלא ובשנת 2001, כאשר אולצו השירותים החשאיים הרומנים (בעקבות פרשת גאורגה אורסו) להשיב כתבי יד שהוחרמו, בין 103 בעלי כתבי היד שלא באו לתבוע את כתב ידם מהרשויות, היה גם סרג'יו דן.